Eesti Vabariik

Harju maakond

LÄÄNE-HARJU VALLAVOLIKOGU

ALATISE EELARVE- JA MAJANDUSKOMISJONI KOOSOLEK

KOOSOLEKU PROTOKOLL **VÄLJAVÕTE**

Paldiski 19.01.2021

Algus kell 16.00, lõpp kell 18.00

Istungit juhatas: komisjoni esimees Mati Vetevool

Protokollis: Janika Roosileht

Istungist võtsid osa komisjoni liikmed: aseesimees Indrek Migur, Aleksei Šatov, Tiiu Mets, Toomas Simanson, Raul Rosenberg, Vahur Kukk.

Puudusid: Enn Laansoo, Jr., Andrei Pevgonen.

Koosolekule kutsutud: vallavanem Jaanus Saat, abivallavanem Erki Ruben, vallasekretär Anti Pärtel, õigusnõunik Eha Kõiv(osavõtjate nimekiri lisatud protokollile).

7 poolthäälega kinnitati alljärgnev päevakord:

PÄEVAKORD:

1. Lääne-Harju valla 2021. aasta I lisaeelarve, I lugemine

Ettekandja: vallavanem Jaanus Saat

………………………………..

1. **Lääne-Harju valla 2021. aasta I lisaeelarve, I lugemine**

Kuulati vallavanem Jaanus Saati ettekannet: Lääne-Harju valla I lisaeelarve koostamine on tingitud sellest, et Kloogaranna rannaala arendamise hanke tulemusena selgus tegelik ehitusmaksumus 284 331,50 eurot, millele lisandub käibemaks. Käibemaksuga ehitusmaksumuseks kujuneb 341 198 eurot. Lääne-Harju valla 2021. a eelarves on koos toetusega nimetatud arenduse jaoks eraldatud 188 120 eurot. Puudu jääva summa 153 078 euro katmiseks teeme alljärgnevad ettepanekud.

**Investeeringud**

Kloogaranna rannaala väljaarendamise reale lisame 153 078 eurot ja kokku kulub investeeringuks 341 198 eurot.

Veetrasside välja arendamiseks Paldiski suvilapiirkonnas vähendame vahendeid 153 078 euro võrra Kloogaranna rannaala väljaarendamise kasuks, kokku jääb vahendeid 220 000 eurot Paldiski suvilapiirkonnas veetrasside välja arendamiseks. See tähendab, et selle osa trasside väljaehitamise kulust võtab enda kanda vee-ettevõte.

Toimus arutelu.

R. Rosenberg: kella omandisse veetrassid jäävad?

J. Saat: Lahevee omandisse. Lahevesi ehitab need välja ja elanikud maksavad kinni.

I. Migur: mis Kloogarannas ära tehakse?

J. Saat: I etapis on plaanis teha käimisteed, mänguväljak ja riietuskabiinid.

T. Mets: kas joonis on ka olemas?

J. Saat: jah.

R. Rosenberg: AS Lahevesi aktsiakapitali suurendamine. Kust see raha tuleb?

J. Saat: see on kanalisatsiooniprojekti raha.

**ETTEPANEK:**

* 1. **esitada Lääne-Harju valla 2021. a I lisaeelarve vallavolikogule I lugemisele (7 poolthäält).**

**………………………….**

(allkirjastatud digitaalselt)

Mati Vetevool

Komisjoni esimees

VÄLJAVÕTE ÕIGE

11.02.2021

(allkirjastatud digitaalselt)

Reet Pikkpõld

volikogu sekretär